Publication: Magyar Közlöny
Issue: MK-2000-71 (Year: 2000, Number: 71)
Era: 1990-2004
Section: 48/1991. (IX. 26) AB határozatban kifejtettekre, miszerint
Paragraph Index: 536

48/1991. (IX. 26) AB határozatban kifejtettekre, miszerint „az Alkotmány 48. §-ában meghatározott kinevezési jog kivételével az Alkotmány vagy külön törvény által a köztársasági elnök hatáskörébe utalt minden kinevezéshez, előléptetéshez, tisztségben való megerősítéshez, valamint felmentéshez (a továbbiakban együtt: kinevezés), továbbá a köztársasági elnök hatáskörébe tartozó jóváhagyáshoz a miniszterelnök vagy az illetékes miniszter ellenjegyzése szükséges. Az ellenjegyzés a köztársasági elnök aktusának érvényességi kelléke. Az ellenjegyzés megtörténtével a Kormány vállalja a politikai felelősséget a köztársasági elnök aktusáért az Országgyűlés előtt.” (ABH 1991. 189, 191.) A miniszter(elnök)i ellenjegyzés a fentiek szerint mindazon kinevezési ügyekben érvényességi kelléke a köztársasági elnök aktusának, amelyek egyébként a végrehajtó hatalom hatáskörébe tartoznak. A kinevezési döntéseken túlmenően a köztársasági elnöknek vannak egyéb hatáskörei is. Ezek közül némelyiket maga az Alkotmány tartalmazza [pl. Alkotmány 22. § (2) bekezdése], némelyiket az Alkotmány 30/A. § (1) bekezdés

Source: https://magyarkozlony.hu/hivatalos-lapok/d2c977ff24c625f96e858d15d02337c5984294d9/dokumentumok/4600e7c3c5eab030f8cd6493a4361e25e691a4d8/letoltes